Il-familja tal-attur George Clooney, li għandu 52 sena, tinsab ferħana ħafna bl-aħbar li binhom se jitgħarras lil Amal Alamuddin, avukat ta’ 36 sena bażata f’Londra. Twieldet f’Beirut u ħadmet fuq każi relatati mas-Sirja, id- drones (l-ajruplani bla bdot) u Wikileaks. Missieru, Nick Clooney, li għandu 80 sena, qal lil Us Weekly , “Ninsabu ferħanin ħafna. Kellna okkazzjoni inkellmuha u nemmnu li George u Amal se jkunu koppja formidabbli!” Bħal żewġha, omma George, Nina li għandha 74 sena, qalet lid- Daily Mail li jixtiequlhom il-ġid u kuntentizza. “Amal hija tifla sabiħa u lili għoġbitni.” Il-koppja ilhojm miżżewġin 54 sena. Għalkemm l-aħbar tal-għerusija tal-attur ħasdet lil ħafna mill-ammiraturti tiegħu – partikolarment nisa – osservasturi tax-xena tal-entertainment jgħidu li din ma kinitx sorpriża. Sostnew li bħalissa Clooney huwa ferħan ħafna. “Huwa jħobb nisa ta’ klassi u li kapaċi jużaw moħħhom… u Amal hija l-pakkett ideali,” qal wieħed minnhom. Dan se jkuhn it-tieni żwieġ ta’ Clooney. Qabel kien miżżewweg mill-1989 sal-1993 lil Talia Balsam (li nafuha f’ Touched By An Angel ) . Fis-snin wara d-divorzju, Clooney kien joħroġ  ma’ ħafna nisa, fosthom l-attriċi u mudella Amerikana Stacy Keibler u l-attriċi Taljana Elisabetta Canalis.